เลขที่ รับแจ้ง  - กรณีดังกล่าวฝ่ายรักษาความสะอาดฯ สำนักงานเขตหนองจอก ได้ตรวจสอบแล้วขอเรียนให้ทราบว่า 1.จากการตรวจสอบพบว่าขยะดังกล่าวไม่ใช่ขยะทั่วไป แต่ขยะประเภทกิ่งไม้ ใบไม้ ไม่ใช่ขยะตกค้างจากเก็บตามรอบแต่อย่างใด 2. ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ.2560 อัตราค่าธรรมเนียมการเก็บและขนมูลฝอยทั่วไปประจำรายเดือนสำหรับมูลฝอยทั่วไป วันหนึ่งไม่เกิน 20 ลิตร เดือนละ 20 บาท ซึ่งกิ่งไม้ใบไม้มิใช่ขยะมูลฝอยทั่วไปที่ประชาชนจ่ายค่าธรรมเนียมเก็บขนมูลฝอยเป็นรายเดือนให้กับกรุงเทพมหานคร 3.การเก็บขนกิ่งไม้ใบไม้ กรุงเทพมหานครได้มีข้อบัญญัติ เรื่อง ค่าบริการ พ.ศ.2543 กำหนดอัตราค่าบริการเก็บขนกิ่งไม้ใบไม้ไว้ ระยะทางไม่เกิน 10 กิโลเมตร เที่ยวละ 500 บาท เกิน 10 กิโลเมตรขึ้นไปเที่ยวละ 700 บาท ซึ่งประชาชนต้องยื่นขอใช้บริการเก็บขนเป็นครั้งคราว 4.ในการขออนุญาตทำการจัดสรรที่ดิน โครงการต้องปฏิบัติตามข้อกำหนดเกี่ยวกับเรื่อง การจัดสรรที่ดินกรุงเทพมหานคร พ.ศ.๒๕๔๔หมวด ๓ ข้อ ๑๒ ข้อบัญญัติกรุงเทพมหานคร เรื่อง การเก็บขนและกำจัดสิ่งปฏิกูลหรือมูลฝอย พ.ศ.๒๕๔๔และข้อบังคับกรุงเทพมหานครว่าด้วยหลักเกณฑ์การจัดการมูลฝอยและสิ่งปฏิกูลอาคาร สถานที่ และ สถานบริการการสาธารณสุข พ.ศ.๒๕๔๕ อย่างเคร่งครัด  คือต้องรวบรวมขยะตามบ้านพักอาศัยในโครงการเอง แล้วรวมไว้ที่จุดพักขยะรวม โดยคัดแยกประเภทของขยะแต่ละประเภท เช่น ขยะมูลฝอย ขยะกิ่งไม้ ใบไม้ เศษวัสดุก่อสร้าง เพื่อให้เกิดความสะดวกสะอาดและควบคุมไม่ให้มีการทิ้งขยะในครัวเรือนรวมกับขยะประเกทอื่นโดยเด็ดขาด หากมีขยะชิ้นใหญ่ เช่น ตู้เสื้อผ้า ที่นอนเตียง โต๊ะ เก้าอี้ ฯลฯ ให้รวบรวมและแจ้งให้สำนักงานเขตจัดเก็บเป็นครั้งแต่หมู่บ้านหลายโครงการมิได้ดำเนินการตามข้อกำหนดแต่อย่างใด ซึ่งปัจจุบันทางสำนักงานเขตอยู่ระหว่างการดำเนินการให้ทุกโครงการฯ ดำเนินการหาจุดพักขยะในการจัดเก็บต่อไป 6. สามารถติดต่อสอบถามรายละเอียดเพิ่มเติมได้ที่ฝ่ายรักษาฯ เขตหนองจอก โทร. 02 543 1478
เรื่อง เจ้าหน้าที่ เก็บขยะ ไม่ยอมเก็บฯ
การรับเรื่องรวดเร็ว แล้วการดำเนินการได้ค่อนข้างดี อยากให้กลับไปทำการ Analysis ว่า การสื่อสารเคสเช่นนี้ให้ประชาชนรับทราบ และเข้าใจในแนวทางปฏิบัติ ต้องเป็นเช่นไร เพื่อให้เกิดความเข้าใจที่ถูกต้องในแนวทาง และหลักเกณฑ์ หรือข้อกำหนดฯ   #ทั้งนี้ก็เพื่อให้เกิดประโยชน์ทั้งต่อภาครัฐ และประชาชน ในเรื่องดังกล่าว ขอบคุณครับ